Өс көн барған Берҙәм һайлау көнө тамам, илебеҙҙең тауыш биреү хоҡуғы булған граждандары Рәсәйҙең Дәүләт Думаһына, ҡайһы бер төбәктәрҙә – етәкселәрҙе, урындарҙағы закондар сығарыу, шулай уҡ ҡала һәм район советтарына депутаттар һайланы. Башҡортостан Үҙәк һайлау комиссияһы хәбәр итеүенсә, 20 сентябрҙә протоколдарҙың 91,27 проценты эшкәртелгән. Яҡынса мәғлүмәттәр буйынса, республикала тауыш биреүселәрҙең 72,88 проценты үҙенең гражданлыҡ бурысын үтәгән. Башҡортостанда Дәүләт Думаһына һайлауҙа 14 сәйәси партия ҡатнашҡан.